ΓΡΑΠΤΗ ΕΡΩΤΗΣΗ E-2797/01

υποβολή: Carmen Fraga Estevez (PPE-DE) προς την Επιτροπή

(9 Οκτωβρίου 2001)

Θέμα: Χρησιμοποίηση της ανεμότρατας (ferrettara)

Από την έκθεση της Επιτροπής για την εφαρμογή κατά το 2002 της κοινοτικής νομοθεσίας σχετικά με την χρησιμοποίηση παρασυρομένων διχτυών, προκύπτει ότι τμήμα του ιταλικού στόλου αλιείας ξιφία έχει αναπροσανατολιστεί στην χρησιμοποίηση της ανεμότρατας. Σύμφωνα με την έκθεση της Επιτροπής, αυτή η αλιευτική μέθοδος χρησιμοποιεί δίχτυα με μάτια ακόμη μικρότερα από εκείνα της αλιείας ξιφία (180 mm έναντι 350 mm), επιπλέον δε, βάσει της ιταλικής νομοθεσίας, από την 1η Ιανουαρίου 2000 θα πρέπει να περιορισθούν περαιτέρω οι διαστάσεις αυτές (μέχρι τα 100 mm). Έτσι σύμφωνα με την εν λόγω έκθεση, μετά από το 2002 ένας απροσδιόριστος αριθμός πλοίων θα αλιεύει με δίχτυα 2 περίπου χιλιομέτρων με μάτια 100 mm σε απόσταση 3 μιλίων από τις ακτές.

Μπορεί η Επιτροπή να διευκρινίσει κατά πόσο αυτή η ιταλική νομοθεσία είναι σύμφωνη με την κοινοτική· Μπορεί η Επιτροπή να μας ενημερώσει για τις συνέπειες επί των αλιευμάτων που θα έχει μια αλιευτική δραστηριότητα με δίχτυα 100 mm και μέχρι 2 χιλιόμετρα μήκους στις παράκτιες περιοχές, και κατά πόσο είναι σύμφωνη με την αρχή της αειφόρου ανάπτυξης·

Απάντηση του κ. Fischler εξ ονόματος της Επιτροπής

(30 Οκτωβρίου 2001)

Η έγκριση χρησιμοποίησης της ανεμότρατας (ferrettara) μπορεί να εξετασθεί σύμφωνα με τον κανονισμό (ΕΚ) αριθ. 894/97 του Συμβουλίου της 29ης Απριλίου 1997 για τη θέσπιση ορισμένων τεχνικών μέτρων διατήρησης των αλιευτικών πόρων(1) όπως τροποποιήθηκε από τον κανονισμό (ΕΚ) αριθ. 1239/98 του Συμβουλίου της 8ης Ιουνίου 1998(2) μέχρι 31ης Δεκεμβρίου 2001. Στην πραγματικότητα, ο κανονισμός (ΕΚ) αριθ. 1239/98 του Συμβουλίου δεν προβλέπει πλήρη απαγόρευση, από 1ης Ιανουαρίου 2002, όλων των ειδών παρασυρομένων διχτυών, αλλά μόνων εκείνων που στοχεύουν συγκεκριμένα είδη, μεταξύ των οποίων τους τόνους και τα τονοειδή, τον ξιφία, όλα τα κεφαλόποδα και ορισμένα πελαγικά είδη καρχαριών.

Τα δίχτυα Ferrettara αποσκοπούν, κατάρχήν, στην αλίευση μικρών πελαγικών και ημιπελαγικών ειδών παράκτιας διαβίωσης. Όμως, τα τεχνικά χαρακτηριστικά τους και η αλιευτική πρακτική δεν μπορούν να εγγυηθούν ότι δεν θα αλιεύονται με αυτά άλλα είδη του παραρτήματος VIII του κανονισμού (ΕΚ) αριθ. 894/97, ειδικότερα τα μικρά τονοειδή, όπως τα Sarda sarda, Euthynnus spp., Auxis spp., Coryphaena spp. και ιχθύδια του Thunnus thynnus. Τα αλιεύματα όμως αυτά θεωρούνται ως παρεμπίπτοντα.

Η Επιτροπή δεν είναι σε θέση να προβεί σε εκτίμηση των επιπτώσεων του διχτυού ferrettara επί των στοχευόμενων ειδών, καθώς δενπάρχουν τακτικές αξιολογήσεις των αποθεμάτων για τα περισσότερα από αυτά, με εξαίρεση του γαύρου, του οποίου η αλίευση με παρασυρόμενα δίχτυα είναι πάντως πολύ περιορισμένη και η αλιεία του πολύ σπάνια.

Όσον αφορά το συμβιβάσιμο αυτών των αλιευτικών εργαλείων με την αρχή της αειφόρου ανάπτυξης, δεν είναι ακόμη σαφές κατά πόσον το εργαλείο αυτό έχει επιπτώσεις στα προστατευόμενα είδη· εντούτοις, η Επιτροπή προτίθεται να θεσμοθετήσει ένα πρόγραμμα ελέγχου όλων των παρασυρόμενων διχτυών, των οποίων η χρήση επιτρέπεται ακόμη μέσα στο 2002, ως θέμα προτεραιότητας, πράγμα το οποίο θα της επιτρέψει μία καλύτερη αξιολόγηση των επιπτώσεων του εργαλείου αυτού.

(1) ΕΕ L 132 της 23.5.1997.

(2) ΕΕ L 171 της 17.6.1998.